Diari Oficial de la Generalitat Valenciana


Sumari del DOGV 4810, del 02-08-2004 (2004/7483)

Actuacions de juí verbal civil número 215/2004. Cèdula de notificació.
----------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7483


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal civil número 215/2004. Cèdula de notificació. [2004/Q7483]
  
Procediment: assumpte civil 215/2004
  
Juí: juí verbal (desnonament per falta de pagament) 215/2004
  
Part demandant: María Moret Mir i Vicente Folgado Taberner
  
Part demandada: María Teresa Fernández González
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
València, 30 d'abril de 2004
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil que se seguixen amb el número 215/2004, a instància de Vicente Folgado Taberner i María Moret Mir, representats per la procuradora Teresa Sánchez Moyá i assistits del lletrat José Cubas Peñarrubia, contra María Teresa Fernández González, declarada en rebel·lia, sobre desnonament a causa de l'expiració del termini.
  
Decisió
  
Que amb l'estimació de la demanda deduïda per Vicente Folgado Taberner i María Moret Mir, representats per la procuradora María Teresa Sánchez Moyá, contra María Teresa Fernández González, declarada en rebel·lia, declare resolt a causa de l'expiració del termini els contractes d'arrendament subscrits per les parts l'1 de febrer de 1997 i relatius a l'habitatge situat a València, avinguda de Burjassot, número 185, 1r, i al local comercial situat als baixos d'este immoble i, en conseqüència, declare que correspon el desnonament dels indicats habitatge i local, amb l'advertència a la demandada que si no els desallotja i deixa lliure i a disposició de la propietat, se la llançarà d'estos a costa seua. Impose a la demandada les costes del procediment.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant d'este jutjat en el termini de cinc dies hàbils, comptadors des de la notificació, en els termes de l'article 457 de la Llei d'Enjudiciament Civil 2000. Poseu en coneixement de l'arrendatària que, de conformitat amb l'article 449.1 de la Llei d'Enjudiciament Civil 2000, no se li admetrà el recurs si en preparar-lo no manifesta, i ho acredita per escrit, que té pagades les rendes vençudes i les que d'acord amb el contracte haja de pagar de bestreta.
  
Esta és la meua sentència, jutjant en primera instància, que pronuncie, mane i firme».
  
Seguixen les firmes.
  
En atenció al desconeixement de l'actual domicili o residència de la part demandada, mitjançant la provisió de 2 de juliol de 2004, el jutge ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència a María Teresa Fernández González.